CELEX: 62016TA0027
Language: fi
Date: 2017-06-29 00:00:00
Title: Asia T-27/16: Unionin yleisen tuomioistuimen tuomio 29.6.2017 – Yhdistynyt kuningaskunta v. komissio (Maataloustukirahasto ja maaseuturahasto — Rahoituksen ulkopuolelle jätettävät menot — Hedelmät ja kasvikset — Oikeudellinen virhe — Asetuksen (EY) N:o 1433/2003 3 artiklan 1 ja 3 kohta — Asetuksen (EY) N:o 1580/2007 52 artiklan 1 ja 2 kohta — Laillisuusperiaate — Oikeusvarmuus — Yhdenvertainen kohtelu — Syrjinnän kiellon periaate — Perusteluvelvollisuus)

21.8.2017   
            
            
               FI
            
            
               Euroopan unionin virallinen lehti
            
            
               C 277/37
            
         Unionin yleisen tuomioistuimen tuomio 29.6.2017 – Yhdistynyt kuningaskunta v. komissio
   (Asia T-27/16) (1)
   
   ((Maataloustukirahasto ja maaseuturahasto - Rahoituksen ulkopuolelle jätettävät menot - Hedelmät ja kasvikset - Oikeudellinen virhe - Asetuksen (EY) N:o 1433/2003 3 artiklan 1 ja 3 kohta - Asetuksen (EY) N:o 1580/2007 52 artiklan 1 ja 2 kohta - Laillisuusperiaate - Oikeusvarmuus - Yhdenvertainen kohtelu - Syrjinnän kiellon periaate - Perusteluvelvollisuus))
   (2017/C 277/55)
   Oikeudenkäyntikieli: englanti
   
      Asianosaiset
   
   
      Kantaja: Ison-Britannian ja Pohjois-Irlannin yhdistynyt kuningaskunta (edustajat: asiamiehet J. Kraehling ja G. Brown, avustajinaan barrister S. Lee ja barrister M. Gray)
   
      Vastaaja: Euroopan komissio (edustajat: asiamiehet A. Sauka ja K. Skelly)
   
      Asia
   
   Vaatimus perustuu SEUT 263 artiklaan ja siinä vaaditaan kumoamaan osittain maatalouden tukirahastosta (maataloustukirahasto) ja Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.11.2015 annettu komission täytäntöönpanopäätös (EU) 2015/2098 (EUVL 2015, L 303, s. 35), jolla komissio on soveltanut 1 849 194,86 euron suuruista rahoitusoikaisua tilikausien 2008–2012 osalta tiettyjen rahoituksen ulkopuolelle jätettävien menojen vuoksi, jotka koskevat Yhdistyneen kuningaskunnan hedelmä- kasvintuottajaorganisaatioiden vuosien 2008 ja 2009 toimintaohjelmia kyseisten ohjelmien valvontajärjestelmässä olevien puutteiden perusteella.
   
      Tuomiolauselma
   
   
               1)
            
            
               Kanne hylätään.
            
         
               2)
            
            
               Ison-Britannian ja Pohjois-Irlannin yhdistynyt kuningaskunta velvoitetaan korvaamaan oikeudenkäyntikulut.
            
         
      (1)  EUVL C 111, 29.3.2016.